વર્ષમાં એક ફિલ્મ કરી સંતોષ માનનાર ડેનીનું કહેવું છે કે હાલમાં એક્ટિંગ ક્ષેત્રમાંથી સંન્યાસ લેવાનો કોઈ જ પ્લાન નથી. હું ધ્યાન કરી શકું છું. દુનિયાભરનો પ્રવાસ પણ ખેડી શકું છું. ચિત્રકામ અને બાગની જાળવણી પણ કરી શકું છું, પરંતુ એક સારી પટકથા મળે તો ફિલ્મ કરવી મને વધુ ગમે. તાજેતરમાં જ ડેનીની રિલીઝ થયેલી ફિલ્મ બાયોસ્કોપવાલામાં તેણે મુખ્ય ભૂમિકા નિભાવી છે. ડેનીના મત મુજબ આ એક અપરંપરાગત ફિલ્મ છે. તેની આગામી ફિલ્મ મણિકર્ણિકા ધ ક્વિન ઓફ ઝાંસી છે જેમાં કંગના રાણાવત ઝાંસીની રાણીનો રોલ નિભાવી રહી છે.